ગત તા.૨ જુલાઈએ સૌરાષ્‍ટ્ર-કચ્‍છમાં સાર્વત્રિક વરસાદ નથી તેની આગાહી આપેલી તે મુજબ સૌરાષ્‍ટ્રમાં સરેરાશ ૩૩ મીમી વરસાદ પડયો હતો. જેમાં મુખ્‍ય વરસાદ જૂનાગઢ, ગીર, અમરેલી, પોરબંદર અને ભાવનગર જીલ્લો હતો. જયારે બાકીના તમામ જીલ્લાઓમાં ૨૦ મીમીથી ઓછો વરસાદ થયો હતો. સૌરાષ્‍ટ્રના ૨ તાલુકાઓ મૂડી અને માળીયા મિંયાણા તેમજ કચ્‍છના ૪ તાલુકા ભચાઉ, ભુજ, ગાંધીધામ અને માંડવી હજુ પણ કોરાકાટ છે. જયારે સમગ્ર ગુજરાત લેવલે સરેરાશ સીઝનનો ૧૫% વરસાદ થઈ ગયો છે. જો કે આ વાતનો કોઈ મતલબ નથી, કારણ કે સૌરાષ્‍ટ્રમાં હજુ ૭.૮૫%, કચ્‍છમાં ૧.૨૫%, ઉત્તર ગુજરાત ૧૧.૭૫% અને દક્ષિણ ગુજરાતમાં ૨૫% વરસાદ પડી ગયો છે.